
Nr. 22752 din 11.12.2023
REFERAT DE APROBARE
pentru PHCL nr. 109/2023 – proiect de hotărâre de îndreptare a erorii materiale strecurate în cuprinsul actului, precum și de modificare a Hotărârii Consiliului Local al comunei Cornetu, județul Ilfov nr. 50/2023 privind aprobarea declanşării procedurii de expropriere a imobilelor, proprietate privată, care constituie coridorul de expropriere al lucrării de utilitate publică de interes local "Amenajare bretea de legătură între str. Răsăritului şi str. Școlii, comuna Cornetu, judeţul Ilfov"

I. Consiliul Local al comunei Cornetu, județul Ilfov și-a propus realizarea obiectivului de investiții "Amenajare bretea de legătură între str. Răsăritului şi str. Școlii, comuna Cornetu, judeţul Ilfov", a cărui documentație tehnico-economică faza SF și indicatorii tehnico-economici au fost aprobați, potrivit dispozitiilor legale, prin Hotărârea Consiliului Local Cornetu, județul Ilfov nr. 100/2022.

Ulterior, a fost aprobată Hotărârea Consiliului Local Cornetu, județul Ilfov nr. 50/2023 privind aprobarea declanşării procedurii de expropriere a imobilelor, proprietate privată, care constituie coridorul de expropriere al lucrării de utilitate publică de interes local "Amenajare bretea de legătură între str. Răsăritului şi str. Școlii, comuna Cornetu, judeţul Ilfov".

II. Cu ocazia cererii depuse la OCPI în vederea recepției documentației cadastrale a imobilului situat în unitatea administrativ-teritorială Cornetu, județul Ilfov s-a observant că amplasamentul lucrării se suprapune cu mai multe numere cadastrale, motiv pentru care acesta trebuie modificat în sensul eliminării suprapunerii.

III. La baza inițierii prezentului proiect de hotărâre de modificare a Hotărârii Consiliului Local Cornetu, județul Ilfov nr. 50/2023 se află Încheierea OCPI Ilfov – Biroul de Cadastru și Publicitate Imobiliară Buftea, precum și referatul întocmit de Compartimentul Achiziții publice și derulare contracte nr. 22002 din 08.11.2023.
III.1. De asemenea, având în vedere faptul că, ulterior aprobării Hotărârii Consiliului Local Cornetu, județul Ilfov nr. 50/2023 în cuprinsul art. 1 s-a observant o eroare materială, în sensul că, în locul suprafeței de 3161 mp, în mod greșit s-a trecut suprafața de 3052 mp, este necesară îndreptarea acestei erori, în conformitate cu prevederile legale aplicabile.

IV. Prin proiectul de hotărâre inițiat se au în vedere următoarele:

a) îndreptarea erorii materiale strecurate în cuprinsul art. 1 al Hotărârii Consiliului Local Cornetu, județul Ilfov nr. 50/2023; 

b) înlocuirea Anexei 2 la aceeași hotărâre cu o nouă anexă, actualizată – din punct de vedere al suprafețelor de expropriate. Suprafața de expropriat se diminuează de la 3052 mp la 2991 mp;
c) diminuarea valorii totale prevăzute în Hotărârea Consiliului Local Cornetu, județul Ilfov nr. 50/2023, ca urmare a diminuării suprafeței de expropriat.
Față de argumentele anterior expuse, supun atenției Consiliului Local al comunei Cornetu, județul Ilfov prezentul proiect, spe analiză și aprobare. 

